title: لكتلة (تحالف سياسي)
text: لكتلة هو تحالف سياسي بين تلاتة ديال لأحزاب مغريبية: حيزب ستيقلال، تيحاد شتيراكي د لقوات شعبية ؤ حيزب تقدم ؤ شتيراكية. هاد تحالف تأسس ف لول ب سميت لكتلة لوطنية  ف 27 يوليوز 1970 بين حيزب ستيقلال ؤ تيحاد لوطني د لقوات شعبية كا جبهة باش تعارض تبديلات دستورية لي تطبقات قبل من نتيخابات تشريعية د 1970. هاد تحالف عاود تشكل ف ماي 1992 ب سميت لكتلة ديموقراطية ب لأحزاب لي كاينين دابا ب زيادة على منضمة لعمل ديموقراطي شّعبي ؤ تيحاد لوطني د لقوات شعبية، ؤ لي كلهم كانو ف لمعارضة قبل ما تشكل لحوكومة لولة د عبد الرحمان ليوسفي.